SCB กวาด 7 รางวัลจาก 3 เวทีระดับสากล
SCB กวาด 7 รางวัลจาก 3 เวทีระดับสากล
28 ต.ค. 2563

ธนาคารไทยพาณิชย์ จำกัด (มหาชน) หรือ SCB ประกาศความสำเร็จในการพัฒนาผลิตภัณฑ์และบริการทางด้านธุรกรรมทางการเงิน (Global Transaction Services) โดยเฉพาะศักยภาพในการให้บริการเกี่ยวกับ Transactional Banking และ Trade Finance ตลอดจน Supply Chain จนเป็นที่ยอมรับจากสถาบันต่างประเทศ และได้รับมอบ 7 รางวัลแห่งความภาคภูมิใจ ที่สะท้อนการเป็นสถาบันการเงินที่สามารถตอบสนองลูกค้าธุรกิจได้อย่างยอดเยี่ยม ประกอบด้วย รางวัล Best in Treasury and Working Capital – LLCs (Thailand) รางวัล Best Service Provider in Thailand-Trade Finance และ รางวัล Best Service Provider in Thailand-Transaction Bank จากนิตยสาร The Asset
รวมถึงรางวัล Best Cash Management House in Thailand รางวัล Best Trade and Supply Chain House in Thailand รางวัล Best Transaction Bank in Thailand จากนิตยสาร Corporate Treasurer และรางวัล Best Cash Management Bank in Thailand จากนิตยสาร Alpha Southeast Asia รางวัลที่ได้รับเหล่านี้จะเป็นแรงผลักดันให้ธนาคารไทยพาณิชย์ไม่หยุดนิ่งและจะเดินหน้าสร้างสรรค์ผลิตภัณฑ์และบริการทางการเงินที่ดียิ่งขึ้นให้กับลูกค้าต่อไป โดยมี นายศิโรตม์ วิชยาภัย ผู้ช่วยผู้จัดการใหญ่ ผู้บริหารสายงาน GTS and Ecosystems นำทีมผู้บริหารประกาศความสำเร็จ